ועדת הכספים, כנסת 17, פרוטוקול מספר 214, 2006-11-06 11:00

יעקב ליצמן: בוקר טוב, אני מתכבד לפתוח את הישיבה.

רחל נוימן: הרשימה לפניכם, זה אושר על-ידי נציג רשם העמותות, לכולם יש אישור ניהול תקין.

יעקב ליצמן: מי בעד אישור מוסדות ציבור לעניין סעיף 46 לפקודת מס הכנסה (רשימה מס' 05148406)?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: הבוקר ביקשתי מטמיר, מנהל הוועדה, שחברי כנסת שנכנסים ויוצאים אחרי חמש דקות, לא לרשום אותם כנוכחים בישיבה.

יעקב ליצמן: הגבול הוא חצי שעה.

יעקב ליצמן: היו היום כאן כמה חברי כנסת שנכנסו ויצאו.

יעקב ליצמן: אני לא מסכים שמישהו שלא יושב בדיון, יירשם כנוכח בדיון.

ראובן ריבלין: הצעה לסדר; יש מספר חברים רב בוועדת הכספים, ויש חברי כנסת אחרים שבאים לדיונים שמתעניינים בהם, וטוב שכך.

ראובן ריבלין: צריך שיהיה נוהל בוועדה הזאת, שראשון מדבר מרכז הקואליציה או מרכז האופוזיציה, או להפך, ולאחר מכן החברים הקבועים רשומים אוטומטית, זה שלי, אמנון, סטס, זאב, ניסן ואני.

ראובן ריבלין: אנו רשומים אוטומטית.

ראובן ריבלין: אנו יושבים קבוע.

ראובן ריבלין: לעתים רחוקות אנו יוצאים מהוועדה.

יעקב ליצמן: לא זה מה שאמרתי.

יעקב ליצמן: היו הבוקר חברי כנסת שנכנסו, היו שתי דקות, ועשו פה הקפות שניות.

יעקב ליצמן: אנחנו אחרי שמחת תורה.

יעקב ליצמן: לגבי מה שאמרת, רשות הדיבור ניתנת למי שמבקש.

ראובן ריבלין: אני מבקש לרשום אותי מעתה ועד עולם.

ראובן ריבלין: מרכז האופוזיציה זה חיים אורון.

ראובן ריבלין: אני מבקש שהיו"ר יורה לטמיר לקבוע מעתה ועד עולם שמרכז האופוזיציה ראשון, מרכז הקואליציה שני ולאחר מכן החברים הקבועים.

ראובן ריבלין: אחר-כך האחרים יכולים להירשם.

חיים אורון: רובי צודק.

יעקב ליצמן: אני מוכן לשקול את זה, בתנאי שכולם נמצאים כשאני פותח את הישיבה.

ראובן ריבלין: טוב, למעט אלה שלא היו.

ניסן סלומינסקי: אם חמש-עשר דקות מאחרים, זה לא נורא.

יעקב ליצמן: תודה רבה, הישיבה נעולה.